Gudoomiyihii ururka SNM, Cabdiraxman Axmed Cali (Canbdiraxmaan Tuur) oo ka mid ahaa hoggaamiyaashii ee ka hadlay madasha, ayaa yidhi, “Sidaa uu sheegay Mujaahid: Ibraahim Maygaag Samatar, waxa golaha dhexe ee SNM go’aansaday in Waqooyigu gooni isu taago oo uu samaysto dawlad madax banan, taasina ma aha wax ku kooban golaha dhexe ee waxa uu ka turjumayaa dareenka dadka ku nool Waqooyiga oo aad ;a socoteen shirarkii u socoday, ummaddii way shirtay waxaanay gaadheen talooyin waaweyn golaha dhexe ee SNM wuxuu isku raacay in Waqooyigu gooni isu taago, taas macnaheedu maaha in colaad cadaadaw iyo calool xumo ay jirayso Koonfur iyo Waqooyi, waxaanu annagu diyaar u nahay maamulka golaha dhexe iyo ummadda Waqooyiga ku nool in walaalahayaga Koonfureed in aanu la yeelano cilaaqad wanaagsan oo walaaltinimo ah oo wax tar leh oo danahooda guud ahaaneed kawada hadli kara, annaga oo ah laba dal oo labaduba madaxbanaan-yihiin iyada oo ay dantu ku kalifayso inay wax badan iska kaashadaan iyaga iyo dawladdaha kale ee aanu jaarka nahayba sidaas ayaanu annagu jecelnahay, waxaanuna ka rajaynaynaa walaalahayaga Koonfurta inay iyaguna sidaa u arki doonaan taas oo aan iyagana waxa dhibaato ah u lahayn, waxaan ilaahay ka rajaynayaa in uu go’aankani noqdo mid waara” ayuu yidhi gudoomiyihii SNM.
